Embann a ra ar strollad Tregeriz Ai ta !, savet a-benn difenn ar brezhoneg, en doa divyezhekaet diabarzh ti-gar Gwengamp disadorn 18 goude merenn. Ar pemzek ezel eus Ai ta ! o deus graet gant nebeud a dafar ar pezh a nach an SNCF dober : peget e oa bet un ugent peg-sun brezhonek bennaket e-kichen ar skridoù galleg. Ha setu divyezhekaet diabarzh ti-gar Gwengamp (ha bravaet ivez war un dro, gant liv orañjez ar peg-sunioù !). Diouzhtu goude ar pegañ e oa bet igoret evel zo gleet an ti-gar divyezhek-se, hag a douj dar vrezhonegerien a-benn ar fin. Graet e oa bet un tamm kaoz gant un dilennadez, ur vrav a skerp gwenn ha du ganti, evit goulenn ma vefe implijet ar brezhoneg er servijoù publik ha ma h afe war-raok an divyezhegezh er gevredigezh. Daoust dezhi bezañ fromet ken e oa nhe doa ket krenet en ur drochañ ar seizenn, dirak tud ha kazetennerien a oa en em gavet eno. E-touez an dud a oa en ti-gar oa bet merzet un dek den gwisket tout memes mod, gwiskamantoù glas gante. Deomp da welet e oant dedennet bras gant an divyezhegezh hag ar brezhoneg po doa tennet o foltred dan holl peg-sunioù lakaet ganeomp ! Setu e oamp aet a-raok, stad ennomp, hep teurel pled ouzh gourdrouzoù paotr an ti-gar. Moarvat e oa bet sammet re a vech war chouk ar paour-kaezh paotr en devezh istorel-mañ, ha gant-se e vo digarezet.